เทศบาลเมืองบางแก้ว

เทศบาลเมืองบางแก้ว เป็นเทศบาลเมืองแห่งหนึ่งที่ตั้งอยู่ในอำเภอบางพลี จังหวัดสมุทรปราการ มีอาณาเขตครอบคลุมพื้นที่ตำบลบางแก้วทั้งตำบล ในอดีตเคยเป็นพื้นที่เกษตรกรรมของชาวมอญ ต่อมาเมื่อมีการตัดถนนสามสายหลัก ได้แก่ ถนนเทพรัตน ถนนศรีนครินทร์ ถนนเทพารักษ์ และถนนหนามแดง-บางพลี ทำให้ประชาชนอพยพเข้ามาตั้งถิ่นฐานกันมากขึ้น และใน พ.ศ. 2562 ได้มีการจัดตั้ง "องค์การบริหารส่วนตำบลบางแก้ว" เป็น เทศบาลเมืองบางแก้วประวัติความเป็นมาเทศบาลเมืองบางแก้ว 9-10-2562 ปัจจุบันในเขตเทศบาลมีประชากร 60,846 คน

 ประวัติ 
เทศบาลเมืองบางแก้วตั้งอยู่ห่างจากตัวอำเภอบางพลีไปประมาณ 5 กิโลเมตร ภูมิประเทศเป็นที่ราบลุ่มปากแม่น้ำเจ้าพระยา ดินเป็นดินเหนียวที่เหมาะแก่การเพาะปลูก ประชากรในเขตเทศบาลมีกลุ่มทางชาติพันธุ์ที่หลากหลาย เช่น มอญ ลาว จีน เป็นต้น การศึกษามีโรงเรียนในสังกัดเทศบาลทั้งหมด 5 แห่ง แบ่งเป็นโรงเรียนสาธิตระดับประถม 1 แห่ง และโรงเรียนสาธิตระดับอนุบาลอีก 4 แห่ง ด้านอุตสาหกรรม มีโรงงานที่ประกอบกิจการแปรรูปพลาสติกและอาหาร นอกจากนี้ เขตเทศบาลยังเป็นที่ตั้งของศูนย์การค้าเมกาบางนาสภาพทั่วไปและข้อมูลพื้นฐานเทศบาลเมืองบางแก้ว

 อาณาเขต 
เขตเทศบาลเมืองบางแก้วมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
 ทิศเหนือ ติดต่อกับแขวงหนองบอนและแขวงดอกไม้ เขตประเวศ กรุงเทพมหานคร มีคลองต้นตาลและแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต 
 ทิศตะวันออก ติดต่อกับเขตองค์การบริหารส่วนตำบลบางพลีใหญ่ (อำเภอบางพลี) มีคลองสลุด คลองต้นตาล แนวแบ่งเขตการปกครองระหว่างเทศบาลเมืองบางแก้วกับองค์การบริหารส่วนตำบลบางพลีใหญ่ อำเภอบางพลี และคลองบางแก้วใหญ่เป็นเส้นแบ่งเขต 
 ทิศใต้ ติดต่อกับเขตเทศบาลตำบลเทพารักษ์และเขตเทศบาลตำบลบางเมือง (อำเภอเมืองสมุทรปราการ) มีคลองสำโรงเป็นเส้นแบ่งเขต
 ทิศตะวันตก ติดต่อกับเขตเทศบาลตำบลด่านสำโรง (อำเภอเมืองสมุทรปราการ) แขวงบางนาใต้และแขวงบางนาเหนือ เขตบางนา กรุงเทพมหานคร มีคลองกระทุ่ม แนวแบ่งเขตการปกครองระหว่างกรุงเทพมหานครกับจังหวัดสมุทรปราการและคลองบางนา (สาหร่าย) เป็นเส้นแบ่งเขต

 หมู่บ้าน 
เทศบาลเมืองบางแก้วครอบคลุมพื้นที่ทั้งตำบลบางแก้วซึ่งแบ่งการปกครองออกเป็น 16 หมู่บ้าน ได้แก่
 หมู่ที่ 1 บ้านคลองกระทุ่ม
 หมู่ที่ 2 บ้านริมคลองสำโรง
 หมู่ที่ 3 บ้านหนามแดงหรือบ้านวัดหนามแดง
 หมู่ที่ 4 บ้านคลองรองปลัด
 หมู่ที่ 5 บ้านคลองบางแก้ว
 หมู่ที่ 6 บ้านคลองบางแก้ว
 หมู่ที่ 7 บ้านคลองบางแก้วหรือบ้านคลองหนองบัว
 หมู่ที่ 8 บ้านคลองหนองบัว
 หมู่ที่ 9 บ้านคลองหลวงแพ่ง
 หมู่ที่ 10 บ้านคลองอาจารย์เกตุ
 หมู่ที่ 11 บ้านคลองปลัดเปรียง
 หมู่ที่ 12 บ้านคลองปลัดเปรียง
 หมู่ที่ 13 บ้านคลองดอกไม้
 หมู่ที่ 14 บ้านเปรมฤทัย
 หมู่ที่ 15 บ้านเปรมฤทัย (ชอุ่ม เลิศนิมิต)
 หมู่ที่ 16 บ้านคลองกระทุ่ม

 ลำคลอง 

 คลองวัดสลุด
 คลองต้นตาล
 คลองสาหร่าย
 คลองบางนา
 คลองกระทุ่ม
 คลองหนามแดงเดชะ
 คลองปลัดเปรียง
 คลองหลวงแพ่ง
 คลองตัน
 คลองหนองบัว
 คลองบางแก้วใหญ่
 คลองสำโรง
 คมนาคมสายหลัก 
 ถนนกาญจนาภิเษก(ฝั่งตะวันออก)
   ทางพิเศษกาญจนาภิเษก
 ถนนเทพรัตน์
 ถนนศรีนครินทร์
 ถนนเทพารักษ์
 คมนาคมสายรอง 
    ถนนหนามแดง - บางพลี
 อ้างอิง 

 แหล่งข้อมูลอื่น 
 เว็บไซต์เทศบาลเมืองบางแก้ว

บางแก้ว
หมวดหมู่:อำเภอบางพลี